SL Uradni list Evropske unije C 305/3

Povzetek podatkov, ki ga države članice predložijo o državni pomoči, dodeljeni na podlagi Uredbe Komisije (ES) št. 1595/2004 z dne 8. septembra 2004 o uporabi členov 87 in 88 Pogodbe ES za državne pomoči malim in srednje velikim podjetjem za proizvodnjo, predelavo in trženje ribiških proizvodov

(Besedilo velja za EGP)

(2006/C 305/03)

Št. pomoči: XF 5/06

Pojasnjevalne opombe: V skladu z Odlokom št. 43/2006 estonskega ministra za kmetijstvo se nadomestilo plača priznanim organizacijam proizvajalcev za začetek poslovanja in upravne stroške. V nacionalnem proračunu so zagotovljena sredstva za pomoč v znesku 2 450 000 EEK (156 584 EUR). Za to pomoč lahko zaprosijo organizacije proizvajalcev, ki so bile v preteklem koledarskem letu priznane z Zakonom o organizaciji trga z ribiškimi proizvodi

Država članica: Republika Estonija

Naziv sheme pomoči: Začetna pomoč združenjem proizvajalcev ribiških proizvodov

Pravna podlaga: Eesti Vabariigi Põllumajandusministri 2006. aasta määrus nr 43, „Kalandustoodete tootjate ühenduse tegevuse alustamise toetuse taotlemise ja taotluse menetlemise kord“

Načrtovani letni izdatki po shemi: Shema zagotavlja organizacijam proizvajalcev začetno pomoč v višini 2 450 000 EEK (156 584 EUR)

Največja intenzivnost pomoči: Začetna pomoč se organizacijam proizvajalcev dodeli v skladu s členom 15(1) Uredbe Sveta (ES) št. 2792/1999 o določitvi podrobnih pravil in sporazumov glede strukturne pomoči Skupnosti v ribiškem sektorju (UL L 337, 30.12.1999, str. 10-28). Prvo leto predstavlja najvišji odstotek pomoči za začetek poslovanja in upravne stroške v okviru te uredbe 60 %, drugo leto 40 % in tretje leto 20 %, vendar ne več kot 3 %, 2 % in 1 % od skupne vrednosti proizvodov organizacije proizvajalcev

Datum začetka izvajanja: Vloge se lahko začnejo oddajati 8. maja. Pristojni organ (Põllumajanduse Registrite ja Informatsiooni Amet – estonski kmetijski registri in služba za informiranje) mora v 40 delovnih dneh od datuma prejema obravnavati vloge in zatem izplačati nadomestilo

Trajanje sheme: do 31. decembra 2006

Cilj pomoči: Cilj te pomoči je pomoč MSP z nadomestilom organizacijam proizvajalcev za del pomoči za začetek poslovanja in upravne stroške

Shema pomoči temelji na členu 4 Uredbe Komisije (ES) št. 1595/2004, upravičeni stroški so stroški za začetek poslovanja in upravne stroške iz člena 4(1) Uredbe Komisije (ES) št. 908/2000 o določitvi podrobnih pravil za izračunavanje pomoči, ki jo države članice odobrijo organizacijam proizvajalcev v sektorju za ribištvo in ribogojstvo (UL L 105, 2.5.2000, str. 15-17)

Zadevni gospodarski sektorji: Ribištvo in ribogojstvo

Naziv in naslov organa, ki dodeli pomoč:

Põllumajanduse Registrite ja Informatsiooni Amet Narva mnt. 3 EE-51009 Tartu

Spletni naslov: https://www.riigiteataja.ee/ert/act.jsp?id=1017124

Št. pomoči: XF 8/06

Pojasnila: Na podlagi Uredbe 81 iz leta 2006 Ministrstva za kmetijstvo Republike Estonije se nadomestilo dodeli deloma za obresti na dolgoročna posojila (z rokom povračila nad enim letom) kreditnih ali finančnih institucij ali obresti, plačane kot del plačila finančnega najema, ki ga proizvajalec ribiških proizvodov vzame za razvoj ribogojstva, sladkovodnega ribištva ali ribiških pristanišč, in ki jih je proizvajalec ribiških proizvodov plačal v letu pred zahtevkom za subvencioniranje obresti. Državni proračun zagotavlja vsoto 1 500 000 EEK (95 867,50 EUR) za to nadomestilo, ki je vsem vložnikom sorazmerno dodeljeno glede na odstotne točke obresti, ki so jih vložniki plačali v prejšnjem koledarskem letu. To nadomestilo je na voljo malim in srednjim podjetjem, ki imajo dovoljenje za sladkovodni ribolov za leto 2006, se ukvarjajo z ribogojstvom ali so lastniki ribiških pristanišč

Država članica: Republika Estonija

Naziv sheme pomoči: Postopek za oddajo zahtevkov za subvencioniranje obresti za proizvajalce ribiških proizvodov in za obdelavo teh zahtevkov

Pravna podlaga: Eesti Vabariigi Põllumajandusministri 2006. aasta määrus nr 81, „Kalandustoodete tootjate ühenduse tegevuse alustamise toetuse taotlemise ja taotluse menetlemise kord“

Načrtovani letni izdatki po shemi: Shema zagotavlja 1 500 000 EEK (95 867,50 EUR) pomoči proizvajalcem ribiških proizvodov

Največja intenzivnost pomoči: Največjo intenzivnost pomoči določi ministrstvo za kmetijstvo z odlokom po oddaji zahtevkov. Znesek pomoči je določen sorazmerno z zneskom obresti, ki so jih vložniki leta 2005 plačali na dolgoročna posojila ali kot del plačila finančnega najema. Znesek odobrene pomoči je do deset odstotnih točk

Datum začetka izvajanja: Skrajni rok za oddajo zahtevkov je 24. avgust 2006, pristojni organ (Põllumajanduse Registrite ja Informatsiooni Ameti) pa mora v 45 delovnih dneh od navedenega datuma obravnavati zahtevke in po njegovem izteku izplačati nadomestilo

Trajanje sheme ali individualne pomoči: Trajanje sheme pomoči: 31. december 2006

Cilj pomoči: Cilj pomoči je pomagati MSP s celotnim ali delnim nadomestilom obresti, plačanih v letu 2005 na dolgoročna posojila (z rokom povračila nad enim letom), ali kot del plačila finančnega najema

Shema pomoči temelji na členih 9 in 11 (Uredba Komisije 1595/2004); upravičeni izdatki so obresti, plačane na dolgoročna posojila ali kot del plačila finančnega najema

Zadevni gospodarski sektorji: Sladkovodno ribištvo, ribogojstvo in lastniki ribiških pristanišč

Naziv in naslov organa, ki dodeli pomoč:

Põllumajanduse Registrite ja Informatsiooni Amet Narva mnt. 3 EE-51009 Tartu

Spletni naslov: http://www.riigiteataja.ee/ert/act.jsp?id=1046970

Št. pomoči: XF 9/06

Država članica: Finska

Naziv sheme pomoči ali ime podjetja, ki prejme individualno pomoč: Pro Kala ry

Pravna podlaga: Laki valtion tulo- ja menoarviosta (423/1988); tuki myönnetään eduskunnan maa- ja metsätalousministeriölle valtion vuosittaisessa tulo- ja menoarviossa antaman yleisen valtuutuksen perusteella kalatalouden edellytysten edistämiseen tarkoitetulta alamomentilta.

Tuen myöntämisessä, valvonnassa ja takaisinperinnässä noudatetaan valtionavustuslakia (688/2001)

Letni izdatki, načrtovani v okviru sheme ali skupni znesek individualnih pomoči, ki so bile dodeljene družbi: Za izvedbo promocijske kampanje ne bo dodeljenih več kot 80 000 EUR

Največja intenzivnost pomoči: Do 100 % upravičenih stroškov

Datum izvedbe: Ne pred 4. avgustom 2006

Trajanje sheme ali individualne pomoči: Junij 2008

Cilj pomoči: Cilj pomoči je spodbujati ponudbo rib v hotelih, restavracijah in v sektorju gostinskih storitev. Cilj je povečanje porabe rib, ki bi izboljšalo operativne pogoje dejavnosti po vsem sektorju

Navedite, kateri člen(i) (4 do 12), se uporablja(jo) in upravičene stroške, zajete v shemo pomoči ali individualno pomoč: Člen 7 Uredbe (ES) št. 1595/2004 (člen 14 Uredbe (ES) št. 1792/1999 in Priloga III.3 k Uredbi)

Upravičeni stroški zajemajo stroške izvedbe kampanj gostoljubnosti sektorja in seminarjev po načrtu promocijske kampanje

Zadevni gospodarski sektor(ji): Shema se v celoti uporablja za ribolovni sektor

Ime in naslov organa, ki odobri pomoč:

Maa- ja metsätalousministeriö Kala- ja riistaosasto PL 30 FIN-00023 Valtioneuvosto

Spletni naslov: http://www.mmm.fi/fi/index/etusivu/kalastus_riista_porot/elinkeinokalatalous/elinkeinokalatalouden_tuki.html

Spletne strani ministrstva so v nastajanju

Št. pomoči: XF 10/06

Država članica: Finska

Naziv sheme pomoči ali ime podjetja, ki prejme individualno pomoč: Suomen Kalakauppiasliitto ry

Pravna podlaga: Laki valtion tulo- ja menoarviosta (423/1988); tuki myönnetään eduskunnan maa- ja metsätalousministeriölle valtion vuosittaisessa tulo- ja menoarviossa antaman yleisen valtuutuksen perusteella kalatalouden edellytysten edistämiseen tarkoitetulta alamomentilta.

Tuen myöntämisessä, valvonnassa ja takaisinperinnässä noudatetaan valtionavustuslakia (688/2001)

Letni izdatki, načrtovani v okviru sheme ali skupni znesek individualnih pomoči, ki so bile dodeljene družbi: Za izvedbo promocijske kampanje ne bo dodeljenih več kot 15 000 EUR

Največja intenzivnost pomoči: Do 100 % upravičenih stroškov

Datum izvedbe: Ne pred 4. avgustom 2006

Trajanje sheme ali individualne pomoči: Junij 2008

Cilj pomoči: Cilj pomoči je spodbujati ponudbo rib v restavracijah in v sektorjih prodaje rib. Cilj je povečanje porabe rib, ki bi izboljšalo operativne pogoje dejavnosti po vsem sektorju

Navedite, kateri člen(i) (4 do 12), se uporablja(jo) in upravičene stroške, zajete v shemo pomoči ali individualno pomoč: Člen 7 Uredbe (ES) št. 1595/2004 (člen 14 Uredbe (ES) št. 1792/1999 in Priloga III.3 k Uredbi)

Upravičeni stroški zajemajo stroške, nastale na tekmovanju „Najboljše prodajalne rib v nordijskih državah“ v skladu z načrtom promocijske kampanje

Zadevni gospodarski sektor(ji): Shema se v celoti uporablja za ribolovni sektor, zlasti za trženje

Ime in naslov organa, ki odobri pomoč:

Maa- ja metsätalousministeriö Kala- ja riistaosasto PL 30 FIN-00023 Valtioneuvosto

Spletni naslov: http://www.mmm.fi/fi/index/etusivu/kalastus_riista_porot/elinkeinokalatalous/elinkeinokalatalouden_tuki.html

Spletne strani ministrstva so v nastajanju

Št. pomoči: XF 11/06

Država članica: Finska

Naziv sheme pomoči ali ime podjetja, ki prejme individualno pomoč: Pro Kala ry

Pravna podlaga: Laki valtion tulo- ja menoarviosta (423/1988); tuki myönnetään eduskunnan maa- ja metsätalousministeriölle valtion vuosittaisessa tulo- ja menoarviossa antaman yleisen valtuutuksen perusteella kalatalouden edellytysten edistämiseen tarkoitetulta alamomentilta.

Tuen myöntämisessä, valvonnassa ja takaisinperinnässä noudatetaan valtionavustuslakia (688/2001)

Letni izdatki, načrtovani v okviru sheme, ali skupni znesek individualnih pomoči, ki so bile dodeljene družbi: Kot enkratno izplačilo pomoči bo dodeljenih največ 8 000 EUR

Največja intenzivnost pomoči: Do 100 % upravičenih stroškov

Datum izvedbe: Ne pred 4. avgustom 2006

Trajanje sheme ali individualne pomoči: December 2006

Cilj pomoči: Podpora internacionalizaciji zaposlenih v MSP in drugih zaposlenih v sektorju (študijska ekskurzija na Isalndijo)

Navedite člen(e) (4 do 12), ki se uporablja(jo) in upravičene stroške, zajete v shemo pomoči ali individualno pomoč: Člen 7 Uredbe (ES) št. 1595/2004 (člen 14 Uredbe (ES) št. 1792/1999 in Priloga III.3 k Uredbi).

Upravičeni izdatki zajemajo splošne stroške, nastale pri organiziranju potovanja: stroške vodenja potovanja in tolmačenja, najema avtobusa, plačila predavateljem, najema sejnih sob in drugih skupnih storitev

Iz pomoči se udeležencem potovanja ne bodo krili individualni stroški potovanja. Pomoč ne krije poslovnih stroškov upravičenca

Zadevni gospodarski sektor(ji): Shema se v celoti uporablja za ribolovni sektor

Ime in naslov organa, ki odobri pomoč:

Maa- ja metsätalousministeriö Kala- ja riistaosasto PL 30 FIN-00023 Valtioneuvosto

Spletni naslov: http://www.mmm.fi/fi/index/etusivu/kalastus_riista_porot/elinkeinokalatalous/elinkeinokalatalouden_tuki.html

Spletne strani ministrstva so v nastajanju

Št. pomoči: XF 12/06

Pojasnilo: V okviru prehoda flote kutrov v Severnem morju, ki se je začel izvajati na Nizozemskem, je minister za kmetijstvo, naravo in kakovost živil sklenil, da bo sprožil posamezne pilotne projekte za „skrbnejši ribolov“. Pri teh pilotnih projektih sodelujejo ribiči največ tri mesece pri znanstveno vodenih poskusih, katerih cilj so energetsko učinkovitejši, trajnejši in selektivnejši načini ribolova. Pri tem pilotnem projektu pomoč za naložbe v material, kot so mreže, ribolovna oprema in motorji, ali naložbe, ki so neposredno povezane z ribolovnimi dejavnostmi, niso predvidene. Pomoč, ki jo odobrijo organi, zagotavlja dodelitev zagotovljenega zneska ladjarjem/lastnikom, ki sodelujejo pri pilotnem projektu

Država članica: Nizozemska

Naziv sheme pomoči ali ime podjetja, ki prejme individualno pomoč: Pomoč se dodeli glavnemu izvajalcu pilotnega projekta „skrbni ribolov/prilagoditev“, tj. „Federatie van Visserijverenigingen“ (Zveza ribolovnih društev)

Pravna podlaga: Artikel 2 en 5 van de Kaderwet LNV-subsidies juncto artikel 4:23 van de Algemene wet bestuursrecht

Načrtovani letni izdatki po shemi ali skupni znesek individualne pomoči, dodeljene podjetju: Enkratni znesek v višini največ 150 000 EUR. Od tega je ena petina namenjena tehnični in znanstveni podpori

Največja intenzivnost pomoči: Najvišji znesek pomoči za izvajalce projekta znaša skupaj s stroški za znanstveno podporo 150 000 EUR. Od tega je 30 000 EUR namenjeno znanstveni podpori

Datum začetka izvajanja: Od 14. avgusta 2006

Trajanje sheme ali individualne pomoči: Pilotni projekt se izvaja do vključno oktobra 2006. Izplačilo bo predvidoma potekalo novembra ali decembra 2006

Cilj pomoči: Cilj ukrepov, ki jih bodo ribiška podjetja izvajala v okviru pilotnega projekta „skrbni ribolov/prilagoditev“, je zbrati izkušnje, ki jih do zdaj v nizozemskem ribištvu ni bilo. Obsegajo poskuse, ki bi lahko veljali za nadomestilo tradicionalnemu kočarjenju in bi se v tem sektorju lahko uporabljali v večji meri. Tvegane naložbe za podjetja so bile vzrok, da podjetja do zdaj niso investirala v nove načine ribolova. Ker pa bo vlada zdaj v kratkem časovnem obdobju podpirala ribiče, ki bodo izvajali poskuse za energetsko učinkovitejše, trajnejše in selektivnejše načine ribolova v okviru prehoda flote kutrov v Severnem morju, so ti pripravljeni izvajati pilotne projekte. Pri tem pilotnem projektu bo skupina petih ribičev, ki so člani „Federatie van Visserijverenigingen“, v določenem časovnem obdobju (od avgusta do oktobra 2006) izvajala poskuse z lebdečimi mrežami, ki se ne vlečejo po morskem dnu, kar mora pozitivno vplivati na ulov nedoraslih rib in kakovost rib. Izvajali bodo tudi poskuse s krožnimi vlečnimi mrežami in vlečnimi mrežami z gredjo, zaradi česar se bo zmanjšal upor in vlečenje po dnu

Cilj projekta je pokazati, kako zmanjšati stroške, zavržek in vlečenje po dnu

Ustrezni členi Uredbe št. 1595/2004: Zagotovljeni znesek, ki se dodeli sodelujočim pri projektu, temelji na členu 4 Uredbe št. 1595/2004, ki se sklicuje na člen 15 Finančnega instrumenta za usmerjanje ribištva. Člen 15 namreč navaja, da države članice lahko spodbujajo delovanje v skupnem interesu, ki ima širši obseg kakor običajno delovanje zasebnih podjetij. Finančni instrument določa, da pri tem delovanju sodelujejo podjetja ali organizacije, ki nastopajo v imenu proizvajalcev, s čimer prispevajo k uresničitvi ciljev skupne ribiške politike

Zadevni gospodarski sektorji: Zadeva pomoč za ribiče, ki se ukvarjajo z morskim ribolovom

Naziv in naslov organa, ki dodeli pomoč:

Ministerie van Landbouw, Natuur en Voedselkwaliteit Directie Visserij Postbus 20401 2500 EK 's Gravenhage Nederland

Spletna stran: www.hetlnvloket.nl. Priporočljivo je uporabljati funkcijo „iskanje“

Drugi podatki: Kontaktna oseba: Directie Visserij, g. Frans Vroegop

Št. pomoči: XF 13/06

Pojasnilo: V okviru prehoda flote kutrov v Severnem morju, ki se je začel izvajati na Nizozemskem, je minister za kmetijstvo, naravo in kakovost živil sklenil, da bo sprožil posamezne pilotne projekte za „skrbnejši ribolov“. Pri teh pilotnih projektih sodelujejo ribiči največ tri mesece pri znanstveno vodenih poskusih, katerih cilj so energetsko učinkovitejši, trajnejši in selektivnejši načini ribolova. Pri tem pilotnem projektu pomoč za naložbe v material, kot so mreže, ribolovna oprema in motorji, ali naložbe, ki so neposredno povezane z ribolovnimi dejavnostmi, niso predvidene. Pomoč, ki jo odobrijo organi, zagotavlja dodelitev zagotovljenega zneska ladjarjem/lastnikom, ki sodelujejo pri pilotnem projektu.

Država članica: Nizozemska.

Naziv sheme pomoči ali ime podjetja, ki prejme individualno pomoč: Pomoč se dodeli glavnemu izvajalcu pilotnega projekta „skrbni ribolov/prilagoditev“, tj. „Federatie van Visserijverenigingen“ (Zveza ribolovnih društev).

Pravna podlaga: Artikel 2 en 5 van de Kaderwet LNV-subsidies juncto artikel 4:23 van de Algemene wet bestuursrecht

Načrtovani letni izdatki po shemi ali skupni znesek individualne pomoči, dodeljene podjetju: Enkratni znesek v višini največ 150 000 EUR. Od tega je ena petina namenjena tehnični in znanstveni podpori.

Največja intenzivnost pomoči: Najvišji znesek pomoči za izvajalce projekta znaša skupaj s stroški za znanstveno podporo 150 000 EUR. Od tega je 30 000 EUR namenjeno znanstveni podpori.

Datum začetka izvajanja: Od 14. avgusta 2006.

Trajanje sheme ali individualne pomoči: Pilotni projekt se izvaja do vključno oktobra 2006. Izplačilo bo predvidoma potekalo novembra ali decembra 2006.

Cilj pomoči: Cilj ukrepov, ki jih bodo ribiška podjetja izvajala v okviru pilotnega projekta „skrbni ribolov/prilagoditev“, je zbrati izkušnje, ki jih do zdaj v nizozemskem ribištvu ni bilo. Obsegajo poskuse, ki bi lahko veljali za nadomestilo tradicionalnemu kočarjenju in bi se v tem sektorju lahko uporabljali v večji meri. Tvegane naložbe za podjetja so bile vzrok, da podjetja do zdaj niso investirala v nove načine ribolova. Ker pa bo vlada zdaj v kratkem časovnem obdobju podpirala ribiče, ki bodo izvajali poskuse za energetsko učinkovitejše, trajnejše in selektivnejše načine ribolova v okviru prehoda flote kutrov v Severnem morju, so ti pripravljeni izvajati pilotne projekte. Pri tem pilotnem projektu bo skupina petih ribičev, ki so člani „Federatie van Visserijverenigingen“, v določenem časovnem obdobju (od avgusta do oktobra 2006) izvajala poskuse z lebdečimi mrežami, ki se ne vlečejo po morskem dnu, kar mora pozitivno vplivati na ulov nedoraslih rib in kakovost rib. Izvajali bodo tudi poskuse s krožnimi vlečnimi mrežami in vlečnimi mrežami z gredjo, zaradi česar se bo zmanjšal upor in vlečenje po dnu. Cilj projekta je pokazati, kako zmanjšati stroške, zavržek in vlečenje po dnu.

Ustrezni členi Uredbe št. 1595/2004: Zagotovljeni znesek, ki se dodeli sodelujočim pri projektu, temelji na členu 4 Uredbe št. 1595/2004, ki se sklicuje na člen 15 Finančnega instrumenta za usmerjanje ribištva. Člen 15 namreč navaja, da države članice lahko spodbujajo delovanje v skupnem interesu, ki ima širši obseg kakor običajno delovanje zasebnih podjetij. Finančni instrument določa, da pri tem delovanju sodelujejo podjetja ali organizacije, ki nastopajo v imenu proizvajalcev, s čimer prispevajo k uresničitvi ciljev skupne ribiške politike.

Zadevni gospodarski sektorji: Zadeva pomoč za ribiče, ki se ukvarjajo z morskim ribolovom.

Naziv in naslov organa, ki dodeli pomoč:

Ministerie van Landbouw, Natuur en Voedselkwaliteit Directie Visserij Postbus 20401 2500 EK 's Gravenhage Nederland

Spletna stran: www.hetlnvloket.nl. Priporočljivo je uporabljati funkcijo „iskanje“.

Drugi podatki: Kontaktna oseba: Directie Visserij, g. Frans Vroegop.